Pensionifondi tootlus näitab fondi edukust minevikus, aga tuleviku tootluse kohta  sellest selgeid ja garanteeritud vihjeid otsida ei maksa. Tootlus annab hea ülevaate fondivalitsejate edukusest konkurentsis - samal mängumaal on mõned paremini hakkama saanud, mõned kesisemalt. Tähelepanelik peaks just olema fondide suhtes, mis näitavad keskmisest tunduvalt paremaid või halvemaid tulemusi. Sellisel juhul tuleb väga korralikult uurida just investeerimisportfelli ja selle ümberhindamise aluseid, et aru saada, kust see tunduvalt parem või halvem tootlus tuleb, sest teatavasti käivad risk ja  tootlus käsikäes.